རང་གི་སྨིན་མཚམས་སུ་ཐིམ་པས་རྒྱུད་བྱིན་གྱིས་བརླབས་པའི་མོས་པ་བྱའོ། །དེ་
ནས་ཚོགས་ཞིང་གསལ་འདེབས་ཚུལ་ནི། རང་གི་མདུན་གྱི་ཐད་དྲང་གི་ནམ་མཁའི་
གནས་སུ་སེང་གེ་ཆེན་པོ་བརྒྱད་ཀྱིས་བཏེག་པའི་རིན་པོ་ཆེའི་ཁྲི་མཐོ་ཞིང་ཡངས་
པའི་སྟེང་ཁར་སྣ་ཚོགས་པད་ཟླ་ཉི་མའི་དཀྱིལ་འཁོར་གྱི་གདན་ལ། ངོ་བོ་རང་གི་
དྲིན་ཅན་རྩ་བའི་བླ་མ་ཡིན་པ་ལ་རྣམ་པ་རྒྱལ་བ་ཤཱཀྱ་ཐུབ་པ་སྐུ་མདོག་གསེར་བཙོ་
མ་ལྟ་བུ་གཙུག་ཏོར་དང་ལྡན་པ། ཞལ་གཅིག་ཕྱག་གཉིས་ཀྱི་གཡས་ས་གནོན་དང་
334

སྦྱོར་བའི་ཆོས་དྲུག་གི་རིམ་པ་དངོས་གྲུབ་ཀུན་འབྱུང༌།
གཡོན་མཉམ་གཞག་གི་སྟེང་ན་བདུད་རྩིས་གང་བའི་ལྷུང་བཟེད་བསྣམས་པ། སྐུ་
ལ་ཆོས་གོས་ངུར་སྨྲིག་གི་མདོག་ཅན་གསུམ་མཛེས་པར་གསོལ་བ། མཚན་དཔེས་
བརྒྱན་པའི་དྭངས་གསལ་འོད་ཀྱི་རང་བཞིན་ཅན། སྐུ་ལས་སྐྱེས་པའི་འོད་ཀྱི་(༥ན)
གི་རྒྱབ་ལ་ཕྱོགས་པར་སྣ་ཚོགས་པད་ཟླ་ཉི་མའི་དཀྱིལ་འཁོར་གྱི་གདན་ལ། རྒྱལ་བ་
རྡོ་རྗེ་འཆང་ལ་ཉམས་ལེན་བྱིན་རླབས་བརྒྱུད་པའི་བླ་མ་རྣམས་ཀྱིས་བསྐོར་ནས་
ན་གས་པར”ཉས་རྡོ་རྗེ་སྐྱིལ་ཀྲུང་གིས་བཞུགས་པ། དེ་ཉིད་ཀྱི་སྟེང་
|
བཞུགས་པ། གཡས་ཕྱོགས་སུ་རྗེ་བཙུན་བྱམས་པ་ལ་རྒྱ་ཆེན་སྤྱོད་བརྒྱུད་ཀྱི་བླ་མ་
རྣམས་ཀྱིས་བསྐོར་ནས་བཞུགས་པ། གཡོན་ཕྱོགས་སུ་རྗེ་བཙུན་འཇམ་དབྱངས་ལ་
ཟབ་མོ་ལྟ་བརྒྱུད་ཀྱི་བླ་མ་རྣམས་ཀྱིས་བསྐོར་ནས་བཞུགས་པ། མདུན་དུ་དྲིན་ཅན་
རྩ་བའི་བླ་མ་ལ་ཆོས་འབྲེལ་ཡོད་པའི་བླ་མ་རྣམས་ཀྱིས་བསྐོར་ནས་བཞུགས་པ། དེ་
དག་གི་མཐའ་སྐོར་དུ་ཡི་དམ་སངས་རྒྱས་བྱང་སེམས་དཔའ་བོ་དཔའ་མོ་བསྟན་
སྲུང་ཡེ་ཤེས་པའི་ཚོགས་རྣམས་ཀྱིས་བསྐོར་ནས་བཞུགས་པ། དེ་དག་རང་རང་གི་
མདུན་ན་གདན་ཁྲི་ཕུན་ཚོགས་ལ་རང་རང་གིས་གསུངས་པའི་ལུང་གི་ཆོས་རྣམས་
འོད་ཀྱི་རང་བཞིན་ཅན་གྱི་པོ་ཏིའི་རྣམ་པར་ཡོད་པ། དེ་དག་གི་ཕྱི་རོལ་ཏུ་གང་ལ་
གང་འདུལ་གྱི་སྤྲུལ་པའི་བཀོད་པ་བསམ་གྱིས་མི་ཁྱབ་པ་ཕྱོགས་བཅུར་འཕྲོ་བའི་གཙོ་
འཁོར་ཐམས་ཅད་ཀྱི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་
ཧཱུཾ་སྔོན་པོ། ལྟེ་བར་སྭཱ་སེར་པོ། གསང་བར་ཧཱ་ལྗང་གུ་འོད་ཟེར་ལྔ་འཕྲོ་བ། བླ་མ་
པའི་དབང་པོའི་ཐུགས་ཀའི་ཧཱུཾ་ལས་འོད་ཟེར་ཕྱོགས་བཅུར་འཕྲོས་པས། རང་
བཞིན་གྱི་གནས་ནས་བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས། དམ་ཚིག་
པ་སོ་སོ་ལ་ཐིམ་པས་སྐྱབས་(༥བ)གནས་ཀུན་འདུས་པའི་བདག་ཉིད་དུ་གྱུར་པར་
མོས་ནས། ཤེས་ཤིང་སྤྲོ་ན་སྤྱན་འདྲེན་ཁྲུས་གསོལ་རྒྱས་བསྡུས་ཅི་རིགས་བྱ་ཞིང༌།
དེ་ནས་ལོང་སྐབས་བྱུང་ཚེ་ལམ་རིམ་བླ་བརྒྱུད་སོགས་ཀྱི་ཕྱག་འཚལ་བྱ། བསྡུ་ན།
རབ་འབྱམས་གསུང་རབ་ཀུན་ལ་བལྟ་བའི་མིག །སྐལ་བཟང་ཐར་པར་བགྲོད་པའི་
335

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
འཇུག་ངོགས་མཆོག །བརྩེ་བས་བསྐྱོད་པའི་ཐབས་མཁས་མཛད་པ་ཡིས། །གསལ་
མཛད་བཤེས་གཉེན་རྣམས་ལ་གུས་ཕྱག་འཚལ། །ཇི་སྙེད་སུ་དག་ཕྱོགས་བཅུའི་
འཇིག་རྟེན་ན། །ཞེས་པ་ནས། རྒྱལ་བ་ཀུན་ལ་ཕྱག་འཚལ་མཆོད་པར་བགྱི། །ལོང་
1 。༡
བསྡུ་ན། འདོད་ཆགས་ཞེ་སྡང་གཏི་མུག་དབང་གིས་ནི། །ཞེས་པ་ནས། ཐམས་ཅད་
བདག་གིས་བྱང་ཆུབ་ཕྱིར་བསྔོའོ། །ཞེས་པའི་བར་དལ་བུས་བརྗོད་ཅིང་དོན་ཡིད་
ལ་བསམ། དེ་ནས་དམིགས་པ་གསལ་བར་བྱས་ནས། ཨོཾ་བཛྲ་བྷུ་མི་ཨཱཿཧཱུཾ། ཞེས་
པ་ནས། བདག་དང་སེམས་ཅན་ཐམས་ཅད་ལ་བྱིན་གྱིས་བརླབ་ཏུ་གསོལ། ས་གཞི་
སྤོས་ཀྱིས་བྱུགས་ཤིང་མེ་ཏོག་བཀྲམ། །ཞེས་པ་ནས། འགྲོ་ཀུན་རྣམ་དག་ཞིང་ལ་
སྤྱོད་པར་ཤོག །བདག་གཞན་ལུས་ངག་ཡིད་གསུམ་ཞེས་པ་ནས་བདག་ལ་བྱིན་གྱིས་
བརླབ་ཏུ་གསོལ། བཤེས་གཉེན་ལ་མ་གུས་པ་ནས་བཟུང་སྟེ་བདག་གཉིས་སུ་མཚན་
?,。!!!
ཆེ།
K
29 9?
མར་འཛིན་པའི་བར་གྱི་ཕྱིན་ཅི་ལོག་གི་བློ་སྣ་མཐའ་དག་འགག་པ་དང་། བཤེས་
་ལ་གུས་པ་སོགས་ཕྱིན་ཅི་མ་ལོག་པའི་བློ་སྣ་མཐའ་དག་བདེ་བླག་ཏུ་སྐྱེ་བ་
དང་། (༦ན)རྐྱེན་ཕྱི་ནང་གི་བར་གཅོད་ཐམས་ཅད་ཉེ་བར་ཞི་བར་བྱིན་གྱིས་བརླབ་
ཏུ་གསོལ། ཞེས་ལན་གསུམ་བརྗོད། དེ་ནས། དཔལ་ལྡན་རྩ་བའི་བླ་མ་རིན་པོ་
ཏེ། །བདག་གི་སྤྱི་བོར་པད་ཟླའི་གདན་བཞུགས་ལ། །བཀའ་དྲིན་ཆེན་པོའི་སྒོ་ནས་
རྗེས་བཟུང་སྟེ། །སྐུ་གསུང་ཐུགས་ཀྱི་དངོས་གྲུབ་སྩལ་དུ་གསོལ། །འདྲེན་པ་མཉམ་
མེད་སྟོན་པ་བཅོམ་ལྡན་འདས། །ཞེས་པ་ནས། དྲིན་ཅན་བླ་མ་རྣམས་ལ་གསོལ་བ་
འདེབས། །ཞེས་གསོལ་འདེབས་ལན་གཉིས་རེ་བྱ། ཡོན་ཏན་ཀུན་གྱི་གཞིར་གྱུར་
དྲིན་ཅན་རྗེ། །ཞེས་པ་ནས། ཉེ་བར་ཞི་བར་བྱིན་གྱིས་བརླབ་ཏུ་གསོལ། །ཞེས་ལན་
གཉིས་རེ་བྱ། སྐྱེ་བ་ཀུན་ཏུ་ཡང་དག་བླ་མ་དང་། །ཞེས་པ་ནས། རྡོ་རྗེ་འཆང་གི་
གོ་འཕང་མྱུར་ཐོབ་ཤོག །ཅེས་པའི་བར་དལ་བུས་བརྗོད་ཅིང་གསོལ་འདེབས་ལན་
N D:སྦྲུ
་་་
༽/69
གཉིས་བརྗོད་ཚེ་བདུད་རྩི་འབེབ་སྦྱང་བྱ་ཚུལ་བླ་མའི་ཞལ་ལས་ཐོས་པ་ལྟར་དང་།
3364

སྦྱོར་བའི་ཆོས་དྲུག་གི་རིམ་པ་དངོས་གྲུབ་ཀུན་འབྱུང༌།
རྗེ་བཙུན་བློ་བཟང་ཡེ་ཤེས་ཀྱིས་མཛད་པའི་ལམ་རིམ་གསོལ་འདེབས་ཀྱི་མན་ངག་
ཞལ་ཤེས་བལྟས་ནས་ཤེས་པར་བྱའོ། །དེ་ནས་ཐུབ་པའི་དབང་པོའི་ཐུགས་ཀ་ནས་
འོད་ཟེར་འཕྲོས་ཏེ།
རིམ་གྱིས་འོད་དུ་ཞུ་ནས་རྒྱ་ཆེན་སྤྱོད་བརྒྱུད་དང་། ཉམས་
ལེན་བྱིན་རླབས་བརྒྱུད་ཀྱི་བླ་མ་རྣམས་ལ་ཐིམ། ཉམས་ལེན་བྱིན་རླབས་བརྒྱུད་པའི་
བླ་མ་རྣམས་རྡོ་རྗེ་འཆང་ལ་ཐིམ། རྒྱ་ཆེན་སྤྱོད་བརྒྱུད་དང་ཟབ་མོ་ལྟ་བརྒྱུད་ཀྱི་བླ་
R D
2| 2? 3༥
n 2
ཐིམ། ༞s་ཐོབ་ཤྰཞུ་སྟེ་རིམ་གྱིས་བྱམས་འཇམ་(༦བ)དབྱངས་ལ་
ཐིམ། ཆོས་འབྲེལ་དངོས་ཐོབ་ཀྱི་བླ་མ་རྣམས་དྲིན་ཅན་རྩ་བའི་བླ་མ་ལ་ཐིམ། བྱམས་
འཇམ་དབྱངས་གཉིས་ཐུབ་དབང་ལ་ཐིམ་ཞིང་གདན་པད་ཟླ་གཉིས་ཀྱང་ཐུབ་པའི་
སེང་ཁྲི་ལ་ཐིམ། དྲིན་ཅན་རྩ་བའི་བླ་མ་ཡང་འོད་དུ་ཞུ་ནས་ཐུབ་པའི་དབང་པོའི་
ཐུགས་ཀར་ཐིམ། རྡོ་རྗེ་འཆང་ཡང་བླ་མ་ཐུབ་པའི་དབང་པོའི་སྤྱི་བོ་ནས་བྱོན་ནས་
b
ཐུགས་ཀར་ཡེ་ཤེས་སེམས་དཔའི་ཚུལ་གྱིས་བཞུགས། ཐུབ་པའི་དབང་པོ་ཡང་རང་
གི་སྤྱི་བོའི་དྲིན་ཅན་རྩ་བའི་བླ་མ་ལ་ཐིམ་པས། རང་གི་སྤྱི་བོར་སེང་ཁྲི་པད་ཟླ་ཉི་
མའི་དཀྱིལ་འཁོར་གྱི་གདན་ལ། ངོ་བོ་རང་གི་དྲིན་ཅན་རྩ་བའི་བླ་མ་ཡིན་པ་ལ་
རྣམ་པ་རྒྱལ་བ་ཤཱཀྱ་ཐུབ་པ་སྐུ་མདོག་གསེར་བཙོ་མ་ལྟ་བུ་དབུ་གཙུག་ཏོར་དང་ལྡན་
པ། ཞལ་གཅིག་ཕྱག་གཉིས་ཀྱིས་གཡས་ས་གནོན་དང་གཡོན་མཉམ་གཞག་གི་སྟེང་
ན་བདུད་རྩིས་གང་བའི་ལྷུང་བཟེད་བསྣམས་པ། སྐུ་ལ་ཆོས་གོས་ངུར་སྨྲིག་གི་མདོག་
ཅན་གསུམ་མཛེས་པར་གསོལ་བ། མཚན་དཔེས་བརྒྱན་པའི་དྭངས་གསལ་འོད་ཀྱི་
རང་བཞིན་ཅན། སྐུ་ལས་སྐྱེས་པའི་འོད་ཀྱི་ཕུང་པོའི་དཀྱིལ་ན་ཞབས་གཉིས་རྡོ་རྗེ་
སྐྱིལ་ཀྲུང་གིས་བཞུགས་པར་གྱུར་པ་ལ་དམིགས་ནས། ཕུན་ཚོགས་དགེ་ལེགས་བྱེ་
བས་བསྐྲུན་པའི་སྐུ། །མཐའ་ཡས་འགྲོ་བའི་རེ་བ་སྐོང་བའི་གསུང༌། །མ་ལུས་ཤེས་
བྱ་ཇི་བཞིན་གཟིགས་པའི་ཐུགས། །ཤཱཀྱའི་གཙོ་བོ་དེ་ལ་མགོས་ཕྱག་འཚལ། །དངོས་
བཤམས་ཡིད་སྤྲུལ་མཆོད་པ་མ་ལུས་འབུལ། །ཐོག་(༧ན)མེད་ནས་བསགས་སྡིག་ལྟུང་
337

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
ཐམས་ཅད་བཤགས། །།སྐྱེ་འཕགས་དགེ་བ་རྣམས་ལ་རྗེས་ཡི་རང་། །འཁོར་བ་མ་
སྟོངས་བར་དུ་ལེགས་བཞུགས་ནས། །འགྲོ་ལ་ཆོས་ཀྱི་འཁོར་ལོ་བསྐོར་བ་
།བདག་གཞན་ལུས་
དང༌། །བདག་གཞན་དགེ་རྣམས་བྱང་ཆུབ་ཆེན་པོར་བསྔོ།
ངག་ཡིད་གསུམ་ལོངས་སྤྱོད་ཅེས་པ་ནས་བྱིན་གྱིས་བརླབ་ཏུ་གསོལ།
1](U
2681
སྐུ་བཞིའི་
བདག་ཉིད་བླ་མ་ལྷག་པའི་ལྷ། །ཐུབ་དབང་རྡོ་རྗེ་འཆང་ལ་གསོལ་བ་འདེབས། །སྒྲིབ་
བྲལ་ཆོས་སྐུའི་བདག་ཉིད་བླ་མ་ལྷ། །ཐུབ་དབང་རྡོ་རྗེ་འཆང་ལ་གསོལ་བ་
འདེབས། །བདེ་ཆེན་ལོངས་སྐུའི་བདག་ཉིད་བླ་མ་ལྷ། །ཐུབ་དབང་རྡོ་རྗེ་འཆང་ལ་
གསོལ་བ་འདེབས། །སྣ་ཚོགས་སྤྲུལ་སྐུའི་བདག་ཉིད་བླ་མ་ལྷ། །ཐུབ་དབང་རྡོ་རྗེ་
འཆང་ལ་གསོལ་བ་འདེབས། །བླ་མ་ཀུན་འདུས་བླ་མ་ལྷག་པའི་ལྷ། །ཐུབ་དབང་
རྡོ་རྗེ་འཆང་ལ་གསོལ་བ་འདེབས། །ཡི་དམ་ཀུན་འདུས་བླ་མ་ལྷག་པའི་ལྷ། །ཐུབ་
དབང་རྡོ་རྗེ་འཆང་ལ་གསོལ་བ་འདེབས། །སངས་རྒྱས་ཀུན་འདུས་བླ་མ་ལྷག་པའི་
ལྷ། །ཐུབ་དབང་རྡོ་རྗེ་འཆང་ལ་གསོལ་བ་འདེབས། །དམ་ཆོས་ཀུན་འདུས་བླ་མ་
ལྷག་པའི་ལྷ། །ཐུབ་དབང་རྡོ་རྗེ་འཆང་ལ་གསོལ་བ་འདེབས། །དགེ་འདུན་ཀུན་
འདུས་བླ་མ་ལྷག་པའི་ལྷ། །ཐུབ་དབང་རྡོ་རྗེ་འཆང་ལ་གསོལ་བ་འདེབས། །མཁའ་
འགྲོ་ཀུན་འདུས་བླ་མ་ལྷག་པའི་ལྷ། །ཐུབ་དབང་རྡོ་རྗེ་འཆང་ལ་གསོལ་བ་འདེབས།
ཆོས་སྐྱོང་ཀུན་འདུས་བླ་མ་ལྷག་པའི་ལྷ། །ཐུབ་(༧བ)དབང་རྡོ་རྗེ་འཆང་ལ་གསོལ་
བ་འདེབས། ། །སྐྱབས་གནས་ཀུན་འདུས་བླ་མ་ལྷག་པའི་ལྷ། །ཐུབ་དབང་རྡོ་རྗེ་འཆང་
ལ་གསོལ་བ་འདེབས། །བདག་དང་མ་སེམས་ཅན་ཐམས་ཅད་འཁོར་བར་སྐྱེས་ནས་
ཡུན་རིང་ལ་ཤུགས་དྲག་པའི་སྡུག་བསྔལ་སྣ་ཚོགས་པ་ཞིག་མྱོང་བ་འདི་དགེ་བའི་
བཤེས་གཉེན་བསམ་སྦྱོར་གཉིས་ཀྱིས་ཚུལ་བཞིན་དུ་མ་བསྟེན་པས་ལན་འདུག་པས།
ད་བདག་དང་མ་སེམས་ཅན་ཐམས་ཅད་ཀྱིས་དགེ་བའི་བཤེས་གཉེན་བསམ་སྦྱོར་
གཉིས་ཀྱི་སྒོ་ནས་ཚུལ་བཞིན་དུ་བསྟེན་ནུས་པར་བླ་མ་ལྷས་བྱིན་གྱིས་བརླབ་ཏུ་གསོལ།
ཞེས་གསོལ་བ་ཤུགས་དྲག་ཏུ་འདེབས་ཤིང་བདུད་རྩི་འབེབས་སྦྱང་གི་དམིགས་
338

སྦྱོར་བའི་ཆོས་དྲུག་གི་རིམ་པ་དངོས་གྲུབ་ཀུན་འབྱུང༌།
བྱེད། དེ་ནས་བཤེས་གཉེན་བསྟེན་པའི་ཕན་ཡོན། མ་བསྟེན་པའི་ཉེས་དམིགས།
བསམ་པས་བསྟེན་ཚུལ། སྦྱོར་བས་བསྟེན་ཚུལ་རྣམས་ལ་དཔྱད་སྒོམ་དང་འཇོག་
སྒོམ་གཉིས་ཀྱི་སྒོ་ནས་མྱོང་བ་གང་ཐོན་བྱ་ཞིང་། དེ་བཞིན་དུ་དལ་འབྱོར་ནས་
བཟུང་ཞི་ལྷག་གི་བར་ལ་མྱོང་བ་གང་ཐོན་བྱ་ལ། མ་མཐའ་ལམ་གྱི་རྐང་གྲངས་ལ་
ཡིད་ཤར་ཙམ་རེ་བྱས་ན་ལམ་ཡོངས་སུ་རྫོགས་པའི་བག་ཆགས་ཐེབས་པར་འགྱུར་
བ་ཡིན་ནོ། །དེ་ནས་ཐུན་བསྡུ་བའི་ཚེ་སྤྱི་བོའི་བླ་མ་ཐུབ་པའི་དབང་པོ་ལ་དམིགས་
ནས། བླ་མ་རྒྱལ་བ་ཤཱཀྱ་ཐུབ་པ་ལ་ཕྱག་འཚལ་ལོ་མཆོད་དོ་སྐྱབས་སུ་མཆིའོ། །ཞེས་
ལན་གང་མང་བརྗོད་པས། ཐུབ་པའི་དབང་པོའི་སྐུ་ལས་རང་འདྲ་གཉིས་པ་ཞིག་
ཆད་ནས་རང་ཉིད་ལ་ཐིམ་པས་རང་ཉིད་ཀྱང་བླ་མ་ཐུབ་པའི་དབང་པོའི་(༨ན)སྐུར་
ལམ་གྱིས་གྱུར། རང་ཐུབ་པའི་དབང་པོར་གསལ་བའི་ཐུགས་ཀའི་ཧཱུཾ་ལས་འོད་ཟེར་
འཕྲོས། མཐའ་སྐོར་ན་ཡོད་པའི་སེམས་ཅན་ཐམས་ཅད་ལ་ཕོག་པས་སེམས་ཅན་
ཐམས་ཅད་ཀྱང་ཐུབ་པའི་དབང་པོའི་གོ་འཕང་ལ་བཀོད་པར་གྱུར། རང་ཐུབ་པའི་
དབང་པོར་གསལ་བ་དང་སེམས་ཅན་ཐམས་ཅད་ཐུབ་པའི་དབང་པོར་གསལ་བའི་
ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཨ་དཀར་པོ་ཧཱུཾ་སེར་པོས་མཚན་པའི་
མཐའ་སྐོར་དུ། ཨོཾ་མུ་ནི་མུ་ནི་མཧཱ་མུ་ནི་ཡེ་སྭཱཧཱ། ཞེས་པའི་སྔགས་ཀྱིས་བསྐོར་བ་
ལ་དམིགས་ནས་ཅི་མང་བཟླ་ཞིང་། དེ་ནས། དགེ་བ་འདི་ཡིས་མྱུར་དུ་བདག །བླ་
མ་སངས་རྒྱས་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་
པར་ཤོག །ཅེས་སོགས་བསྔོ་བ་སྨོན་ལམ་གྱིས་རྒྱས་འདེབས་གང་ཤེས་བྱའོ། །དེ་ལྟ་
བུའི་ཚུལ་གྱིས་ཐུན་བཞིའམ་མ་མཐའ་ཐུན་གཅིག་ཏུ་ཡང་བྱས་ཏེ། ལམ་གྱི་རིམ་པ་
རྣམས་ལ་ཡིད་འགྱུར་གྱི་མྱོང་བ་འདོན་པར་བྱེད་པ་ནི་དལ་བའི་རྟེན་ལ་སྙིང་པོ་ལེན་
པར་བྱེད་པའི་ཐབས་མཆོག་ཏུ་གྱུར་པ་ཡིན་ནོ།། །།
སྨྲས་པ། འགྲོ་ལ་ལམ་བཟང་མཚོན་པའི་མིག་གཅིག་པུ། །བློ་བཟང་རྒྱལ་བ་
གཉིས་པའི་དགོངས་པའི་དོན། །བསག་སྦྱང་ཉམས་ལེན་རིམ་པ་མདོར་བསྡུས་
339

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
{
འདི། །རང་དང་སྐལ་མཉམ་དོན་དུ་ཁོ་བོས་སྦྱར། །ཚེ་འདིའི་བྱ་བྱེད་བྱིས་པའི་
རོལ་རྩེད་དང་། །སྲིད་པའི་ཕུན་ཚོགས་ནམ་མཁའི་ཆུ་འཛིན་ལྟར། །ཡིད་བརྟན་
མི་རུང་(༨བ)གཡོ་བའི་ཚུལ་རིག་ནས། །གཅིག་ཏུ་སྒྲུབ་ལ་བརྩོན་རྣམས་སྐལ་བ་
བཟང་། །ལས་ཉོན་བཙོན་སྲུང་དག་གིས་དམ་དུ་བཟུང༌། །ཟང་ཟིང་བདུད་ཀྱི་
ཞགས་པས་རང་བློ་བཅིངས། །སྐྱེ་རྒ་ན་འཆིའི་སྡུག་བསྔལ་དྲག་པོས་མནར། །འཁོར་
བའི་བཙོན་ཁང་འདི་ལས་འབྲོས་རེ་རན། །གཅིག་ཏུ་ཐུབ་པའི་བསྟན་དང་མཇལ་
༥),
༡༼
0727
།
བ་དཀའ། །ལྷག་པར་མདོ་སྔགས་ཀུན་གྱི་གནད་ཚང་བའི། །ལམ་བཟང་འདི་འདྲ་
ཕྱིས་ནས་རྙེད་དཀའ་བས། །ལ་འུར་བརྩོན་འགྲུས་རྩོམས་ཤིག་ཤེས་ལྡན་དག །མེ་
དཔུང་དབུས་ན་བསིལ་བ་མེད་པ་ལྟར། །སྙིགས་མའི་དུས་འདིར་བདེ་བའི་གོ་སྐབས་
མེད། །དེ་ཕྱིར་འདི་ནང་བྱ་བྱེད་ཡོངས་བཏང་ནས། །རྩེ་གཅིག་དམ་ཆོས་མཛད་ན་
མི་ལེགས་སམ། །འཁོར་བའི་ཕུན་ཚོགས་བསྒྲུབས་ཀྱང་འགྲུབ་པར་དཀའ། །གྲུབ་ཀྱང་
ཡིད་བརྟན་རུང་བ་ཅང་མ་མཆིས། །དེ་ཕྱིར་ནམ་ཡང་བསླུ་བ་མེད་པའི་ཆོས། །བྱང་
ཆུབ་ལམ་རིམ་འདི་ལ་ཆིག་སྒྲིལ་མཛོད། །དགེ་བ་འདི་ཡིས་ཚེ་རབས་ཐམས་ཅད་
དུ། །བདག་དང་མ་རྒན་འགྲོ་བ་མ་ལུས་པ། །འཁྲུལ་མེད་ལམ་བཟང་འདི་ཉིད་
བརྟེན་ནས། །བླ་མེད་བྱང་ཆུབ་དམ་པ་མྱུར་ཐོབ་ཤོག །ཅེས་སྦྱོར་བའི་ཆོས་
བྱ་ཚུལ་མདོར་བསྡུས་འདི་ལྟ་བུ་ཞིག་དགོས་ཞེས་དད་ལྡན་སྡེ་པ་བློ་བཟང་ཕྱོགས་
དྲུག་
གླང་གིས་ནན་གྱིས་བསྐུལ་བ་ལ་བརྟེན་ནས། དགེ་སློང་ཡེ་ཤེས་རྒྱལ་མཚན་གྱིས་
ཉུག་ཆོས་འཁོར་གླིང་དུ་སྦྱར་བའོ། །འདིས་ཀྱང་བསྟན་པ་རིན་པོ་ཆེ་ཡུན་རིང་དུ་
གནས་པར་